Държавен вестник, бр. 10, 2023 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  10
„Приложение № 6 
към чл. 22а, ал. 1
СПЕЦИАЛИЗИРАНА МЕТОДИКА
за изследване на професионалните знания 
и практически умения на кандидатите за 
назначаване на държавна служба в МВР на 
длъжности за разследващи полицаи
1. Етапът „Изпит за заемане на длъжности, 
определени за разследващи полицаи“ се про-
вежда в две части – решаване на писмен тест 
и писмено решаване на казус, в един ден, като 
същите са анонимни.
2. При конкурси за разследващи полицаи 
в областните дирекции на МВР датата и 
мястото за провеждане на етапа се определят 
от конкурсната комисия след предварително 
съгласуване с ръководителя на експертната 
група.
3. При явяването си на етапа кандидатите 
се легитимират с лична карта и се подписват 
в присъствен списък.
4. Кандидат, който се яви след обявеното 
начало на етапа, не се допуска до участие 
поради нарушаване на реда за провеждане 
на етапа.
5. Кандидатите могат да пишат по време 
на изпита само с химикал със син цвят.
6. При провеждане на изпита не се допус-
кат преписване, подсказване, използване на 
електронни устройства за комуникация, сни-
мане, изнасяне от помещението и нанасяне на 
отметки върху отчетните карти и листовете 
с писмената работа.
7. За нарушение по т. 5 и 6 кандидатът се 
отстранява от изпита и участието му в кон-
курса се прекратява.
8. За всяка част експертната група разра-
ботва по три варианта на тест и казус.
9. Преди началото на етапа експертната 
група обявява на кандидатите реда за про-
веждането му и системата за определяне на 
резултатите.
10. За първата част експертната група оси-
гурява необходимия брой тестове, отчетни 
карти за решаването на теста, подпечатани 
с печата на структурата, в която се провежда 
изпитът, бланки, малки и големи непрозрачни 
пликове.
11. На предоставената бланка всеки канди-
дат вписва: трите си имена, ЕГН, длъжност/и 
и структура/и, за които кандидатства, номера 
на изтегления вариант на тест и датата. Кан-
дидатът подписва бланката и собственоръчно 
я запечатва в малкия плик.
12. Експертната група предоставя изтег-
лянето на изпитния вариант на тест на един 
от кандидатите.
13. Тестът включва 30 затворени въпроса с 
три възможни отговора, от които само един 
е верен.
14. Продължителността на провеждането 
на теста е 60 минути, като началото и краят 
се обявяват от ръководителя или от член на 
експертната група.
15. При решаването на теста не се допуска 
ползването на нормативни актове.
16. На отчетната карта се вписва само 
вариантът на тест. Отчетната карта има по-
лета, съответстващи на 30 въпроса с по три 
възможни отговора („а“, „б“, „в“).
17. Кандидатът маркира своя отговор със 
знак „Х“.
18. Немаркиран отговор или маркирани 
повече от един отговор на въпрос в отчетната 
карта се счита за грешен отговор.
19. Кандидатът поставя отчетната карта 
и малкия плик в голям плик, запечатва 
собственоръчно големия плик и го предава 
на ръководителя или на член на експертната 
група. Предаването се отразява в присъст-
вения списък чрез полагане на подпис от 
кандидата.
20. За втората част експертната група 
осигурява листове за решаване на казус, под­
печатани с печата на структурата, в която 
се провежда изпитът, и необходимия брой 
бланки, малки и големи непрозрачни пликове.
21. На предоставената бланка всеки канди-
дат вписва: трите си имена, ЕГН, длъжност/и 
и структура/и, за които кандидатства, номера 
на изтегления вариант на казус и датата. Кан-
дидатът подписва бланката и собственоръчно 
я запечатва в малкия плик.
22. Експертната група предоставя изтег-
лянето на изпитен вариант на казус на един 
от кандидатите.
23. Продължителността на решаването на 
казус е 120 минути, като началото и краят 
се обявяват от ръководителя или от член на 
експертната група.
24. При решаване на казуса се допуска 
ползването на нормативни актове.
25. Кандидатът поставя листовете с писме-
ната работа, неизползваните листове и малкия 
плик в големия плик, който собственоръчно 
запечатва и го предава на ръководителя или 
на член на експертната група. Предаването се 
отразява в присъствения списък чрез полагане 
на подпис от кандидата.
26. За оценяване на теста ръководителят 
на експертната група в присъствието на 
членовете є разпечатва големите пликове и 
поставя еднакви номера на малкия и големия 
плик и на отчетната карта. До приключване 
оценяването на теста малките пликове се 
съхраняват от ръководителя на експертната 
група неразпечатани.